paragraph_text: Prvi predsjednik samostalne Slovenije (1991. – 1992.), tada još kao predsjednik Predsjedništva Republike Slovenije, bio je Milan Kučan. Na prvim predsjedničkim izborima 1992. dobio je prvi petogodišnji mandat predsjednika Slovenije, koji je 1997. godine produžio u drugi mandat. Na trećim predsjedničkim izborima 2002. pobijedio je Janez Drnovšek i 22. prosinca 2002. preuzeo mandat. U drugom krugu izbora, koji je održan 11. studenog 2007., pobijedio je Danilo Türk. 22. prosinca 2012. dužnost predsjednika preuzeo je Borut Pahor, nakon pobjede na predsjedničkim izborima nad Danilom Türkom.